ZAPISNIK SA 9. REDOVITE SJEDNICE OPĆINSKOG VIJEĆA OPĆINE TOPUSKO ODRŽANE DANA 23. SRPNJA 2026. GODINE
S POČETKOM U 19,00 SATI U PROSTORU OPĆINE TOPUSKO


Početak: 19:00

Prisutno 9 od ukupno 10 vijećnika koliko broji Općinsko vijeće Općine Topusko.
Prisutni: Ozren Šukalić, Janko Sukalić, Milena Vorkapić, Miroslav Bogović, Predrag Novaković, Ana-Marija Cestarić, Ivica Kireta, Mihaela Radoš i Andreja Markulin
Odsutni: Matea Kovačević
Ostali prisutni: 
1. Općinski načelnik Ivica Kuzmić
2. Službenici Jedinstvenog upravnog odjela Općine Topusko, Vladimir Ožanić, Milena Sužnjević te kao zapisničarka Dragana Jakšić Topalović
3. Ravnateljica Dječjeg vrtića Vjeverica Topusko Andreja Kuzmić

Predsjednik vijeća Ozren Šukalić pozdravlja prisutne.

Po utvrđivanju kvoruma predsjednik Općinskog vijeća, Ozren Šukalić poziva prisutne vijećnike da se izjasne o predloženom dnevnom redu.


D N E V N I    R E D

1. Usvajanje Zapisnika sa 8. sjednice Općinskog vijeća Općine Topusko
2. Prijedlog Odluke o razrješenju potpredsjednice Općinskog vijeća Općine Topusko 
3. Prijedlog Odluke o izboru potpredsjednice Općinskog vijeća Općine Topusko 
4. Prijedlog Odluke o razrješenju člana Komisije za statut, poslovnik i normativnu djelatnost Općinskog vijeća Općine Topusko 
5. Prijedlog Odluke o imenovanju člana Komisije za statut, poslovnik i normativnu djelatnost Općinskog vijeća Općine Topusko 
6. Prijedlog Odluke o razrješenju člana Odbora za proračun i financije Općinskog vijeća Općine Topusko 
7. Prijedlog Odluke o imenovanju člana Odbora za proračun i financije Općineskog vijeća Općine Topusko
8. Izvješće o provedenim izborima za članove vijeća mjesnih odbora na području Općine Topusko Prijedlog 
9. Prijedlog Odluke o izmjenama i dopunama Odluke o sudjelovanju roditelja-korisnika u cijeni programa Dječjeg vrtića Topusko 
10. Prijedlog Odluke o izmjenama Odluke o komunalnoj naknadi 
11. Prijedlog Odluke o izmjenama Odluke o komunalnom doprinosu 
12. Prijedlog Odluke o izmjenama Odluke o načinu pružanja javne usluge sakupljanja komunalnog otpada na području Općine Topusko 
13. Prijedlog Odluke o poništenju natječaja 
14. Prijedlog Pravilnika o provedbi postupaka jednostavne nabave 
15. Prijedlog Odluke o zamjeni nekretnina - Glinska ulica 
16. Prijedlog Odluke o zamjeni nekretnina - Nogometno igralište 
17. Odluke o koeficijentima za obračun plaće službenika i namještenika u Jedinstvenom upravnom odjelu Općine Topusko 


Predsjednik vijeća poziva prisutne da se izjasne o prijedlozima za izmjenu ili dopunu Dnevnog reda.
Pošto nije bilo prijedloga za izmjenu ili dopunu Dnevnog reda predsjednik vijeća stavlja na glasovanje predloženi Dnevni red.
Dnevni red jednoglasno je usvojen sa 9 glasova ZA, 0 glasova PROTIV i 0 glasova SUZDRŽAN.

Predsjednik općinskog vijeća Ozren Šukalić otvara aktualni sat i poziva općinskog načelnika da se obrati prisutnima.
Općinski načelnik Ivica Kuzmić pozdravlja prisutne i navodi:

· NK Topusko - provedena je javna nabava rekonstrukcije nogomtenog igrališta, najniža ponuda je 510.000,00 eura, 120.000,00 eura više od procijenjene vrijednosti te će se u suglasnosti s Ministarstvom turizma i sporta mijenjati troškovnik;
· U planu je priprema natječajne dokumetacije za javni poziv Ministarstva turizma i sporta kako bi se osigurala razlika sredstava potrebnih za zsvršetak radova uređenja objekta i opremanja pomoćne zgrade i tribine na nogometnom igralištu;
· Od Ministarstva prostornog uređenja, graditeljstva i državne imovine dobiveno 46.600,00 eura za podmirenje razlike troškova rekonstrukcije nogometnog igrališta;
· U tijeku je javni poziv za izbor izvođača radova za asfaltiranje dijela prometnice u Donjoj Čemernici i Starom Selu te se kroz mjesec dana očekuje početak radova;
· Ministarstvo demogrfije i useljeništva – prijavljena su dva natječaja temeljem javnih poziva za opremanje dječjih vrtića i uređenje igrališta te je Općina Topusko dobila sredstva temeljem istih;
· Sanirana je prometnica  Perna – Prikuzmić, vrijednost radova je 25.000,00 eura, izvođač radova je  Komunalno Topusko d.o.o.;
· Energetska obnova stambenih zgrada u Općini Topusko – na zgradama na Novom naselju radovi su pri kraju, Glinska 4, Školska 27 i Spiegelbad radovi su u tijeku, Glinska 2 ponovljen je natječaj za izvođača radova, Opatovina 1 u tijeku je revizija projekta, za zgrade na Novom naselju 8b i 8c u tijeku je revizija projekta, Glinska 14 i Školska 25 u tijeku je priprema postupka javne nabave za usluge izrade projektno-tehničke dokumetacije, preostale zgrade su Glinska 8 i 10;
· Obilježavanje Dana općine – zahvala svim udrugama koje su se uključile u organizaciju te se općinski načelnik zahvaljuje svima koji su sudjelovali u pripremi Svečane sjednice Općinskog vijeća Općine Topusko;
· Krenula su obilježavanja Dana sela te Općina Topusko podržava mještane i mjesne odbore u organizaciji kojih se mještani okupljaju i bitni su za lokalno stanovništvo;
· Pokrenut je postupak za izradu projektne dokumentacije za formiranje novih čestica koje izlaze na ulice Banovina i ulicu Andrije Hebranga;
· Očekuje se otvorenje natječaja Ministarstva turizma i sporta za Razvoj održivog turizma kroz ulaganja u javnu turističku infrastrukturu te se planira prijava parka Opatovina jer je za isti pripremljena potrebna dokumentacija;
· Planira se prijava projekta uređenja poučnih šetnih staza koje bi uključivale vodenicu na jezeru, nasip, zelena zona u produžetku Livadskog puta te je u planu postavljanje adrenalinskog parka;
· Komunalno Topusko – i dalje je prisutna problematika odvoza otpada i modernizacija voznog parka;
· Vode Banovine d.o.o. - zatraženo da ishoduju uporabnu dozvolu do obiljezavanja Dana sela Velika Vranovina;
· Prometnica Kosice – zamijenjena je vodovodna mreza te je pročišćivač obavezan uz izgradnju kanalizacije;
· U Dječji vrtić Vjeverica Topusko upisano je 52 djece, bilo je odbijenih zamolbi jer se iste odnose na djecu koja nisu s područja općine;
· U pripremi je izrada projektne dokumetacije za izgradnju Kampusa koji bi služio za provedbu edukacija djelatnika data centra na prostoru koji je u vlasništvu Crvenog križa Topusko kako bi bilo spremno za prijavu na natječaj;
· Općina Topusko trenutno je u fazi pripreme projektnog prijedloga za energetsku obnovu  zgrade općine;

Predsjednik vijeća Ozren Šukalić čestita Miroslavu Bogoviću jer je imenovan novim trenerom seinora te postavlja pitanje vezano uz mogućnost postavljanja pomoćnog igrališta kod NK Topusko.
Općinski načelnik Ivica Kuzmić navodi kako opcija da se postavi trava na zemljištu pokraj igrališta kako bi se koristilo kao malonogometno igralište.

Predsjednik vijeća Ozren Šukalić postavlja pitanje je li pročišćivač obaveza te postoje li penali ukoliko se ne odradi.
Općinski načelnik Ivica Kuzmić navodi kako je pročišćivač neophodan za kanalizaciju te se  očekuje sufinanciranje postavljanja istoga od strane općine, cijena je 800.000,00 eura za cijelo mjesto, nadalje navodi kako je Državno odvjetništvo odbilo upis na česticu, ali su Vode Banovine pronašle građevinsku dozvolu  te se očekuje upis na česticu.

Općinski vijećnik Miroslav Bogović javlja se za riječ vezano za informaciju o postavljanju i radu optičke mreže.
Pročelnik Vladimir Ožanić navodi kako Općina Topusko nema informacija vezano za isto.

Općinska vijećnica Andreja Markulin postavlja pitanje vezano za nove informacije rješavanja imovinsko - pravnih odnosa na zgradi Novo naselje 8b i 8c.
Pročelnik Vladimir Ožanić navodi kako je došlo do promjene sudca koji vodi postupak te je isto u postupku rješavanja.

Predsjednik vijeća Ozren Šukalić postavlja pitanje ima li vijesti vezano za Pantheon.
Općinski načelnik Ivica Kuzmić navodi da službenih zahtjeva od investitora nije bilo, Općina Topusko stava je da nema bezrezervne podrške, čeka se studija utjecaja na okoliš koja će biti objavljena i javna. Glavno pitanje vezano je za pitanje vode za što su nadležne Hrvatske vode i nadležna ministarstva.

Predsjednik vijeća Ozren Šukalić otvara raspravu po točkama:


Ad 1. Usvajanje Zapisnika sa 8. sjednice Općinskog vijeća Općine Topusko

Predsjednik vijeća Ozren Šukalić poziva prisutne da se izjasne o prijedlogu Zapisnika, te da iznesu svoje primjedbe po istom, ukoliko ih imaju. Nakon izlaganja nije bilo primjedbi niti  prijedloga i predsjednik daje točku dnevnog reda na glasovanje. Predloženi Zapisnik sa 8. sjednice Općinskog vijeća Općine Topusko je usvojen s 9 glasova ZA, 0 glasova PROTIV i 0 glasa SUZDRŽAN.

Ad 2. Prijedlog Odluke o razrješenju potpredsjednice Općinskog vijeća Općine Topusko

Uvodno izlaganje po predmetnoj točki daje izlagatelj, Komisija za izbor i imenovanje. Komisija predlaže razrješenje dužnosti potpredsjednice Općinskog vijeća Općine Topusko iz reda predstavničke manjine, koja iz osobnih razloga stavlja mandat u mirovanje. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o razrješenju potpredsjednice Općinskog vijeća Općine Topusko po prijedlogu Komisije za izbor i imenovanje jednoglasno usvojena.

Ad 3. Prijedlog Odluke o izboru potpredsjednice Općinskog vijeća Općine Topusko

Uvodno izlaganje po predmetnoj točki daje izlagatelj, Komisija za izbor i imenovanje. Za potpredsjednicu Općinskog vijeća Općine Topusko iz reda predstavničke manjine predlaže se Milena Vorkapić. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o izboru potpredsjednice Općinskog vijeća Općine Topusko po prijedlogu Komisije za izbor i imenovanje jednoglasno usvojena.

Ad 4. Prijedlog Odluke o razrješenju člana Komisije za statut, poslovnik i normativnu djelatnost Općinskog vijeća Općine Topusko

Uvodno izlaganje po predmetnoj točki daje izlagatelj, Komisija za izbor i imenovanje. Predlaže se razrješenje Zorana Rodić dužnosti člana u Komisiji za statut, poslovnik i normativnu djelatnost Općinskog vijeća Općine Topusko, koja je iz osobnih razloga stavila mandat u mirovanje. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o razrješenju člana Komisije za statut, poslovnik i normativnu djelatnost Općinskog vijeća Općine Topusko po prijedlogu Komisije za izbor i imenovanje jednoglasno usvojena.

Ad 5. Prijedlog Odluke o imenovanju člana Komisije za statut, poslovnik i normativnu djelatnost Općinskog vijeća Općine Topusko

Uvodno izlaganje po predmetnoj točki daje izlagatelj, Komisija za izbor i imenovanje. Predlaže se imenovanje Predraga Novakovića za člana Komisije za statut, poslovnik i normativnu djelatnost Općinskog vijeća Općine Topusko. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o imenovanju člana Komisije za statut, poslovnik i normativnu djelatnost Općinskog vijeća Općine Topusko po prijedlogu Komisije za izbor i imenovanje jednoglasno usvojena.

Ad 6. Prijedlog Odluke o razrješenju člana Odbora za proračun i financije Općinskog vijeća Općine Topusko

Uvodno izlaganje po predmetnoj točki daje izlagatelj, Komisija za izbor i imenovanje. Predlaže se razrješenje Zorana Rodić dužnosti člana u Odbora za proračun i financije Općinskog vijeća Općine Topusko, koja je iz osobnih razloga stavila mandat u mirovanje.  Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o razrješenju člana Odbora za proračun i financije Općinskog vijeća Općine Topusko po prijedlogu Komisije za izbor i imenovanje jednoglasno usvojena.
 
Ad 7. Prijedlog Odluke o imenovanju člana Odbora za proračun i financije Općineskog vijeća Općine Topusko 

Uvodno izlaganje po predmetnoj točki daje izlagatelj, Komisija za izbor i imenovanje. Predlaže se imenovanje Milene Vorkapić za člana Odbora za proračun i financije Općinskog vijeća Općine Topusko. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o imenovanju člana Odbora za proračun i financije Općineskog vijeća Općine Topusko po prijedlogu Komisije za izbor i imenovanje jednoglasno usvojena.
 
Ad 8. Izvješće o provedenim izborima za članove vijeća mjesnih odbora na području Općine Topusko Prijedlog

Uvodno izlaganje po predmetnoj točki daje izlagatelj, službenica JUO Općine Topusko, Milena Sužnjević, ukratko pojašnjava Izvješće o provedenim izborima za vijeća mjesnih odbora, te naglašava kako je bio izuzetno loš odaziv birača. Nakon izlaganja konstatira se da je Općinsko vijeće ovu informaciju primilo na znanje.

Ad 9. Prijedlog Odluke o izmjenama i dopunama Odluke o sudjelovanju roditelja-korisnika u cijeni programa Dječjeg vrtića Topusko

Uvodno izlaganje po predmetnoj točki daje izlagatelj, službenica JUO Općine Topusko, Milena Sužnjević. U naslovu i tekstu Odluke o sudjelovanju roditelja-korisnika u cijeni Dječjeg vrtića Topusko naziv „Dječji vrtić Topusko“ zamjenjuje se nazivom „Dječji vrtić Vjeverica Topusko“. U članku 2. stavak 1. briše se. U članku 2. u stavku 2. riječi „od tog iznosa za režije 28,00 eura, za prehranu 40,00 eura i na ime potrošnje papirne konfekcije 2,00 eura“ brišu se. Članak 3. mijenja se i glasi: 
„Sudjelovanje roditelja-korisnika u cijeni programa predškolskog odgoja navedenoj u članku 2. stavku 2. ove Odluke umanjuje se: 
- samohranom roditelju za 50% za svako dijete uz potvrdu nadležnog tijela socijalne skrbi,
- roditelju s dvoje djece u vrtiću za drugo dijete za 30%,
- za izostanak djeteta zbog bolesti u trajanju od 14 ili više dana uzastopno, (uključujući vikende i praznike) umanjuje se za 30%, uz liječničku ispričnicu, u sljedećem mjesecu, 
- za izostanak djeteta zbog godišnjeg odmora roditelja, oporavka djeteta ili slično, u trajanju od 14 ili više dana uzastopno, (uključujući vikende i praznike) umanjuje se za 30%, uz pisanu izjavu roditelja, u sljedećem mjesecu,
- roditeljima odnosno skrbnicima invalidima Domovinskog rata za 20% po djetetu.
Svi roditelji-korisnici s troje ili više djece u vrtiću oslobođeni su plaćanja za treće i svako slijedeće dijete.“  
U članku 5. riječi „žiro račun Dječjeg vrtić Topusko“ mijenjaju se riječima „račun Općine Topusko“. 
U članku 6. stavku 1. alineje 2. i 6. brišu se. 
Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o izmjenama i dopunama Odluke o sudjelovanju roditelja-korisnika u cijeni programa Dječjeg vrtića Topusko po prijedlogu općinskog načelnika jednoglasno usvojena.

Ad 10. Prijedlog Odluke o izmjenama Odluke o komunalnoj naknadi

Uvodno izlaganje po predmetnoj točki daje izlagatelj, službenik JUO Općine Topusko,Vladimir Ožanić. U Odluci o komunalnoj naknadi  članak 9. mijenja se i glasi: „Na području Općine Topusko određuju se tri zone za plaćanje komunalne naknade i to: I. zona obuhvaća područje naselja: Topusko, dio Gređana, dio Hrvatskog Sela, Velika Vranovina, II. zona obuhvaća područje naselja: dio Crnog Potoka, dio Gređana koji nije obuhvaćen prvom i trećom zonom, dio Hrvatskog Sela koji nije obuhvaćen prvom zonom, dio Ponikvara izuzev zaselka: Poljani, dio Donje Čemernice, dio Starog Sela Topusko, dio Katinovca uz županijsku cestu ŽC 3229 Topusko – Maljevac, dio Perne uz županijsku cestu ŽC 3228 Topusko – Perna – Crni Potok od kbr. 77A do 108, III. zona obuhvaća područja naselja: Batinova Kosa, dio Crnog Potoka koji nije obuhvaćen drugom zonom,  dio Donje Čemernice koji nije obuhvaćen drugom zonom, dio Donje Čemernice koji nije obuhvaćen drugom zonom, dio Gređana kbr. 44, 46, 50, 50A, 50B, 51, 59, 63, 77, 96F, 141,146, 169, 186A, 202, 204, 212, 213 i 214, dio Katinovca koji nije obuhvaćen drugom zonom,  Malička, Pecka, dio Perne koji nije obuhvaćen drugom zonom,  dio Ponikvara, dio Starog Sela Topusko koji nije obuhvaćen drugom zonom, Vorkapić. U članku 10. alineja 4. briše se. U članku 11. stavak 1. točka 29. mijenja se i glasi: „29. poštanske, telekomunikacijske, informatičke usluge i usluge prijenosa, obrade i čuvanja podataka………....9,00 „
Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o izmjenama Odluke o komunalnoj naknadi po prijedlogu općinskog načelnika jednoglasno usvojena.

Ad 11. Prijedlog Odluke o izmjenama Odluke o komunalnom doprinosu

Uvodno izlaganje po predmetnoj točki daje izlagatelj, službenik JUO Općine Topusko, Vladimir Ožanić. U Odluci o komunalnom doprinosu članak 6. stavak 2. mijenja se i glasi: „Na području Općine Topusko određuju se tri zone za plaćanje komunalnog doprinosa, sukladno zonama koje su određene Odlukom o komunalnoj naknadi.“. Članka 7. mijenja se i glasi: „Utvrđuje se jedinična vrijednost komunalnog doprinosa određena u eurima po m³ građevine po pojedinim zonama kako slijedi: I. Zona 3,50 eur/m³, II. Zona 2,50 eur/m³, III. Zona 1,50 eur/m³. Iznimno od odredbe stavka 1. ovog članka, utvrđuje se jedinična vrijednost komunalnog doprinosa za ozakonjenu građevinu u iznosu od 0,16 eur/m³. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o izmjenama Odluke o komunalnom doprinosu po prijedlogu općinskog načelnika jednoglasno usvojena.

Ad 12. Prijedlog Odluke o izmjenama Odluke o načinu pružanja javne usluge sakupljanja komunalnog otpada na području Općine Topusko 

[bookmark: _Hlk94012070]Uvodno izlaganje po predmetnoj točki daje izlagatelj, službenik JUO Općine Topusko, Vladimir Ožanić. U članku 14. stavak 3. Odluke o načinu pružanja javne usluge sakupljanja komunalnog otpada na području Općine Topusko mijenja se i glasi: „Cijena obvezne minimalne javne usluge za pojedinu kategoriju korisnika jedinstvena je na čitavom području pružanja usluge, a iznosi: 13,28 eura bez PDV-a za obračunsko razdoblje (tj. mjesečno) za korisnike iz kategorije kućanstvo, 21,24 eura bez PDV-a za obračunsko razdoblje (tj. mjesečno) za korisnike iz kategorije korisnik koji nije kućanstvo.“ U članku 18. stavak 1. mijenja se i glasi: „Korisniku kategorije kućanstvo, potkategorija a. obiteljske kuće, koji kompostira biootpad u vlastitom komposteru cijena minimalne javne usluge umanjit će se na mjesečnom računu za 1,33 euro, sve dok uredno provodi kompostiranje biootpada.“. U članku 24. stavak 2. mijenja se i glasi: „Iznos ugovorne kazne je 100,00 eura za svako postupanje protivno ugovoru o korištenju javne usluge iz stavka 1. ovog članka i po svakom neuredno predanom otpadu  od strane korisnika.“

Općinski načelnik Ivica Kuzmić navodi kako je cijena od 150 eura po toni te je u najava odvoz u Centar Babina gora. Nadalje načelnik navodi kako je Komunalno Topusko cijenu trebalo povećavati u nekoliko etapa. Propala je mogućnost vožnje dva mjeseca u Centar Babina gora probno jer su zatvoreni, a zatvorena je i Glina.

Predsjednik vijeća Ozren Šukalić postavlja pitanje vezano za povećanju varijabilnog dijela odvoza otpada i na koji način je izračunato toliko povećanje.
Pročelnik Vladimir Ožanić navodi kako se očekuje i povećanje cijene varijabilnog dijela.
Općinski načelnik Ivica Kuzmić navodi kako se nada da su provedeni potrebni izračuni te se postavlja pitanje koliko je samo povećanje stimulativno prema stanovništvu, nadalje reciklažno dvorište je puno jer se nema gdje odvoziti.

Općinski vijećnik Miroslav Bogović postavlja pitanje na koji način dio stanovništva ne plaća odvoz otpada u mjestu ili samo fiksni dio.  
Općinski načelnik Ivica Kuzmić navodi kako su svi koji plaćaju komunalnu naknadu obavezni plaćati odvoz komunalnog otpada te je potrebno evidencije korisnika uskladiti. Kod zgrade Opatovina 1 biti će postavljena kamera kako bi se znalo tko odlaže otpad te će isto biti kažnjavano.

Općinski vijećnik Janko Sukalić postavlja pitanje vezano za problematiku samog odvoza otpada jer je vozilo koje trenutno vrši odvoz malo.
Općinski načelnik Ivica Kuzmić navodi kako je projektom LAG-a Petrova Gora planirana prijava za nabavku novog vozila, ali sam natječaj nije obuhvaćao mogućnost kupnje vozila.

Predsjednik vijeća Ozren Šukalić predlaže organizaciju tematske sjednice vezano za problematiku odvoza opada zajedno s predstavnicima Komunalnog Topusko.

Općinski vijećnik Miroslav Bogović postavlja pitanje tko će nadzirati postavljene kamere i tko je ovlašten za utvrđivanje osobe koja se uhvati u prekršaju.
Općinski načelnik Ivica Kuzmić navodi kako će isto biti vidljivo u aplikaciji, ali snimka nije pravovaljana na sudu.

 Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o izmjenama Odluke o načinu pružanja javne usluge sakupljanja komunalnog otpada na području Općine Topusko po prijedlogu općinskog načelnika jednoglasno usvojena.

Ad 13. Prijedlog Odluke o poništenju natječaja

Uvodno izlaganje po predmetnoj točki daje izlagatelj, službenik JUO Općine Topusko, Vladimir Ožanić. Predlaže se poništenje natječaja za obavljanje poslova prijevoza pokojnika koji se financiraju iz Proračuna Općine Topusko. Natječaj za dostavu ponude: KLASA: 363-01/26-01/02, URBROJ: 2176-18-02-26-2, od dana 15.06.2026. godine, objavljen u Večernjem listu dana 15. lipnja 2026. godine, ponedjeljak. Predlaže se poništenje Javnog natječaja iz razloga jer nakon isteka roka za dostavu ponuda nije pristigla niti jedna ponuda. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o poništenju natječaja po prijedlogu općinskog načelnika jednoglasno usvojena.
Ad 14. Prijedlog Pravilnika o provedbi postupaka jednostavne nabave


Uvodno izlaganje po predmetnoj točki daje izlagatelj, službenik JUO Općine Topusko, Vladimir Ožanić. Ovim se Pravilnikom uređuju postupci, pravila i uvjeti za nabavu robe i usluga Općine Topusko čija je procijenjena vrijednost bez poreza na dodanu vrijednost manja od 50.000,00 eura te za nabavu radova čija je procijenjena vrijednost manja od 100.000,00 eura  na koju se, sukladno odredbi članka 12. stavka 1. Zakona o javnoj nabavi isti ne primjenjuje. Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Pravilnik o provedbi postupaka jednostavne nabave po prijedlogu općinskog načelnika jednoglasno usvojen.

Ad 15. Prijedlog Odluke o zamjeni nekretnina - Glinska ulica

Uvodno izlaganje po predmetnoj točki daje izlagatelj, službenik JUO Općine Topusko, Milena Sužnjević. Predlaže se usvajanje Odluke o zamjeni nekretnina – Glinska ulica kojom Općinsko vijeće Općine Topusko daje suglasnost Općinskom načelniku za sklapanje ugovora o zamjeni nekretnina s TIM TOPUSKO d.o.o., na način da TIM TOPUSKO d.o.o. svoje nekretnine označne kao:
- k.č.br. 135, Glinska dvorište površine od 297 m², upisane u zk.ul. 135 k.o. Topusko, 
- k.č.br. 136, Glinska dvorište površine od 1029 m², upisane u zk.ul. 136 k.o. Topusko, 
- k.č.br. 137, Glinska stambena zgrada, Topusko, Glinska 14, površine od 231 m², upisane u zk.ul. 137 k.o. Topusko, 
- k.č.br. 138, Glinska stambena zgrada, Topusko, Glinska 4, površine od 239 m², upisane u zk.ul. 138 k.o. Topusko, 
daje u zamjenu OPĆINI TOPUSKO za nekretninu u vlasništvu iste označenu kao:
- k.č.br. 51, Glinska oranica površine od 1995 m², upisana u zk.ul. 51 k.o. Topusko, 
uz nadoplatu razlike procijenjene vrijednosti nekretnina od strane TIM TOPUSKO d.o.o. Općini Topusko, u iznosu od 1.800,00 EUR. Ova Odluka donosi se temeljem članka 4. Odluke o uvjetima, načinu i postupku gospodarenja nekretninama u vlasništvu Općine Topusko. Utvrđuje se da je zamjena nekretnina iz članka 1. ovog Ugovora u interesu Općine Topusko i njezinih građana jer će se navedenom zamjenom omogućiti etažiranje zgrada Glinska 4 i Glinska 14 čime će se omogućiti rješavanje stambenog pitanja stanara navedenih zgrada.
Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o zamjeni nekretnina - Glinska ulica po prijedlogu općinskog načelnika jednoglasno usvojena.

Ad 16. Prijedlog Odluke o zamjeni nekretnina - Nogometno igralište

Uvodno izlaganje po predmetnoj točki daje izlagatelj, službenik JUO Općine Topusko, Milena Sužnjević. Predlaže se usvajanje Odluke o zamjeni nekretnina – Nogometno igralište kojom Općinsko vijeće Općine Topusko daje suglasnost Općinskom načelniku za sklapanje ugovora o zamjeni nekretnina s Marijanom Kireta Nurkić, na način da Marijana Kireta Nurkić svoju nekretninu označnu kao:
- k.č.br. 90, Kapčevka pašnjak površine od 5648 m², upisane u zk.ul. 90 k.o. Topusko, 
daje u zamjenu OPĆINI TOPUSKO za nekretninu u vlasništvu iste označenu kao:
- k.č.br. 577, Hrvatskih branitelja površine od 552 m², upisana u zk.ul. 577 k.o. Topusko. 
Ova Odluka donosi se temeljem članka 4. Odluke o uvjetima, načinu i postupku gospodarenja nekretninama u vlasništvu Općine Topusko. Utvrđuje se da je zamjena nekretnina iz članka 1. ovog Ugovora u interesu Općine Topusko i njezinih građana jer će se navedenom zamjenom omogućiti izgradnja i unaprjeđenje sportske infrastrukture Općine Topusko. 
Općinska vijećnica Ana-Marija Cestarić javlja se za riječ i postavlja pitanje vezano za rješavanje imovinsko-pravnih odnosa igrališta Betonac.
Općinski načelnik Ivica Kuzmić navodi kako isto nije riješeno te je igralište u vlasništvu TIM Topusko d.o.o.
Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o zamjeni nekretnina - Nogometno igralište po prijedlogu općinskog načelnika jednoglasno usvojena.

Ad 17. Odluke o koeficijentima za obračun plaće službenika i namještenika u Jedinstvenom upravnom odjelu Općine Topusko 

Uvodno izlaganje po predmetnoj točki daje izlagatelj, općinski načelnik Ivica Kuzmić. Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Topusko.
Koeficijenti iz članka 1. ove Odluke iznose: 
1. Pročelnik Jedinstvenog upravnog odjela						2,65
1. Savjetnik za prostorno uređenje, komunalne djelatnosti i razvoj			2,15
1. Savjetnik za opće poslove								2,15
1. Savjetnik za gospodarstvo 								2,05
1. Savjetnik za društvene djelatnosti, Općinsko vijeće i općinskog načelnika 	2,05
1. Viši referent za financije i proračun							1,95
1. Referent - komunalni redar								1,50
1. Referent za računovodstvo								1,50
1. Referent za uredsko poslovanje							1,50
1. Spremač - dostavljač									1,10

Koeficijenti za posebna privremena radna mjesta na kojima se obavljaju privremeni poslovi za vrijeme ugovorenog trajanja projekta „Zaželi – Topusko“ iznose:
1. Referent – voditelj projekta								1,35
2. Referent – projektni asistent - koordinator						1,20


Službenik i namještenik ima pravo na uvećanje koeficijenta složenosti poslova radnog mjesta za radni staž ostvaren u tijelima jedinica lokalne i područne (regionalne) samouprave  i to za: 
- 20 do 29 godina         	     4%, 
- od 30 do 34 godine        	     8%, 
- od 35 i više godina                  10%. 
	Pravo iz stavka 1. ovoga članka službenik i namještenik ostvaruje prvog narednog mjeseca od mjeseca u kojem je navršio odgovarajuće godine radnog staža.

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika u Jedinstvenom upravnom odjelu Općine Topusko („Službeni vjesnik“ broj 10/23, 28/23, 19/24 i 72/24). Nakon izlaganja nije bilo primjedbi niti  prijedloga i predsjednik vijeća Ozren Šukalić daje točku dnevnog reda na glasovanje. Konstatira se da je od ukupno 9  prisutnih vijećnika 9 glasovalo ZA, 0 PROTIV i 0 SUZDRŽAN,  te je utvrđeno da je Odluka o koeficijentima za obračun plaće službenika i namještenika u Jedinstvenom upravnom odjelu Općine Topusko po prijedlogu općinskog načelnika jednoglasno usvojena.


Zahvala predsjednika Općinskog vijeća.

Dovršeno u 20:29 sati.

ZAPISNIČARKA:                                                   PREDSJEDNIK OPĆINSKOG VIJEĆA
Dragana Jakšić Topalović				               Ozren Šukalić

